Author: Compaq
Company: MPSVR

N á v r h 
P O S T U P U
delegácie Slovenskej republiky na 90. zasadnutí Generálnej konferencie Medzinárodnej organizácie práce v dňoch 3. júna 2002 až 20. júna 2002 v Ženeve

	90. zasadnutie Generálnej konferencie Medzinárodnej organizácie práce sa uskutoční v dňoch 3. júna 2002 až 20. júna 2002 v Ženeve s nasledovným programom rokovania:  

Stále body programu zasadnutia konferencie – 

I. 

a)  Správa predsedu Správnej rady Medzinárodného úradu práce a generálneho riaditeľa Medzinárodného úradu práce,

b)  Všeobecná správa na základe následných opatrení k Deklarácii Medzinárodnej organizácie práce o základných zásadách a právach pri práci – účinné zrušenie detskej práce;

II. Program a rozpočet a ostatné finančné otázky;

III. Informácie a správy o aplikácii dohovorov a odporúčaní Medzinárodnej organizácie práce;
         
           Body zaradené do programu konferencie na základe rozhodnutí samotnej konferencie alebo Správnej rady MÚP -

IV. Podpora družstiev (druhá rozprava); 
            
V. Registrácia a oznamovanie pracovných úrazov a chorôb z povolania, vrátane možnej revízie zoznamu chorôb z povolania, Príloha č. 1 k Dohovoru MOP o dávkach pri pracovných úrazoch č. 121 z roku 1964 a mechanizmu pre budúcu aktualizáciu chorôb z povolania (normotvorná činnosť, jednoduchá rozprava s cieľom prijať protokol a odporúčanie);  

VI. Neformálna ekonomika – všeobecná rozprava;

VII. Stiahnutie 20 odporúčaní MOP pre ich zastaranosť (neaktuálnosť).
Trojstranná delegácia SR sa aktívne zúčastní na prerokovaní všetkých bodov programu konferencie a určení zástupcovia delegácie SR sa zúčastnia na práci v príslušných ustanovených výboroch konferencie v súlade s Ústavou Medzinárodnej organizácie práce a Rokovacím poriadkom konferencie. 

	K I. bodu písm. a) programu konferencie - Správa predsedu Správnej rady MÚP a generálneho riaditeľa MÚP

Predseda Správnej rady MÚP podá správu konferencii o práci Správnej rady MÚP od júna 2001 do júna 2002. Konferencia bude mať v predstihu správu generálneho riaditeľa MÚP v súlade s článkom 12 odsekom 1 a 2 Rokovacieho poriadku konferencie. 
	Členovia (členské štáty) MOP dostanú vopred písomne správu generálneho riaditeľa MÚP a budú sa môcť k nej vyjadriť vo všeobecnej rozprave. Časový limit vystúpenia je len 5 minút.
Rozprava k týmto dokumentom na plenárnom zasadnutí konferencie sa začne v pondelok 10. júna 2002 o 10. 00 hod..
Priebeh konferencie sa bude publikovať v priebežných záznamoch v anglickom jazyku, francúzskom jazyku alebo v španielskom jazyku. Jednotlivé texty vystúpení k prvému bodu programu konferencie je potrebné predložiť na diskete v softwarovom produkte, uprednostňuje sa “Word” alebo “Wordperfect”. Rozprava na plenárnom zasadnutí konferencie, ako aj správy výborov týkajúce sa bodov III., IV., V., VI. a VII. programu konferencie sú prístupné na Internete (http://www.ilo.org). 

	K I. bodu písm. b) programu konferencie - Globálna správa na základe následných opatrení k Deklarácii Medzinárodnej organizácie práce o základných zásadách a právach pri práci – účinné zrušenie detskej práce

	Následné opatrenia k Deklarácii o základných zásadách a právach pri práci, ktoré sa prijali na 86. zasadnutí Generálnej konferencie Medzinárodnej organizácie práce v júni 1998 vyzývajú generálneho riaditeľa Medzinárodného úradu práce, aby vypracoval správu každý rok, ktorá by poskytla dynamický globálny obraz vzťahujúci sa k uplatňovaniu jednej zo štyroch kategórii základných zásad a práv pri práci. Správna rada MÚP rozhodla, že tretia globálna správa sa bude týkať problematiky účinného zrušenia detskej práce. Globálna správa zostavená na základe zodpovednosti generálneho riaditeľa MÚP zobrazí široké trendy vo vzťahu k vybranej kategórii základných zásad a práv pri práci (účinné zrušenie detskej práce), tak pre tie štáty, ktoré ratifikovali základné dohovory MOP v tejto oblasti, ako aj pre tie štáty, ktoré ich neratifikovali. Správa má slúžiť ako základ na zhodnotenie efektívnosti pomoci, ktorú MOP poskytla, ako aj následné vymedzenie priorít Správnou radou MÚP pre odbornú spoluprácu na budúce štvorročné obdobie. Následné opatrenia k Deklarácii o základných zásadách a právach pri práci predpokladajú rozpravu k tejto správe osobitne od správ podľa článku 12 Rokovacieho poriadku konferencie. V tejto súvislosti Správna rada MÚP na svojom 283. zasadnutí (marec 2002) prijala presné opatrenia k rozprave k tomuto bodu programu konferencie. 
	Slovenská republika je viazaná všetkými ôsmimi dohovormi MOP, ktoré sa vzťahujú k základným zásadám a právam pri práci /Dohovor MOP o slobode združovania a ochrane práva organizovať sa č. 87 z roku 1948 (oznámenie č. 489/1990 Zb. a bod č. 28 oznámenia Ministerstva zahraničných vecí Slovenskej republiky o potvrdení sukcesie Slovenskej republiky do záväzkov z príslušných mnohostranných zmluvných dokumentov Medzinárodnej organizácie práce, ktorých depozitárom je generálny riaditeľ Medzinárodného úradu práce č. 110/1997 Z. z. /ďalej len “oznámenie Ministerstva zahraničných vecí Slovenskej republiky č. 110/1997 Z. z.”/), Dohovor MOP o použití zásad práva organizovať sa a kolektívne vyjednávať č. 98 z roku 1949 (oznámenie č. 470/1990 Zb. a bod 33 oznámenia Ministerstva zahraničných vecí Slovenskej republiky č. 110/1997 Z. z.), Dohovor MOP o nútenej alebo povinnej práci č. 29 z roku 1930 (oznámenie č. 506/1990 Zb. a bod 14 Oznámenia Ministerstva zahraničných vecí Slovenskej republiky č. 110/1997 Z. z.), Dohovor MOP o zrušení nútenej práce č. 105 z roku 1957 (oznámenie Ministerstva zahraničných vecí SR č. 340/1998 Z. z.), Dohovor MOP o minimálnom veku na prijatie do zamestnania č. 138 z roku 1973 (oznámenie Ministerstva zahraničných vecí SR č. 341/1998 Z. z. a Redakčné oznámenie o oprave tlačovej chyby v oznámení Ministerstva zahraničných vecí Slovenskej republiky č. 341/1998 Z. z. uverejnené v čiastke č. 140/1998 Z. z.), Dohovor MOP o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie Ministerstva zahraničných vecí SR č. 38/2001 Z. z.), Dohovor MOP  o diskriminácii v zamestnaní a povolaní č. 111 z roku 1958 (oznámenie č. 465/1990 Zb. a bod 37 oznámenia Ministerstva zahraničných vecí Slovenskej republiky č. 110/1997 Z. z.) Dohovor MOP o rovnakom odmeňovaní mužov a žien za prácu rovnakej hodnoty č. 100 z roku 1951 (oznámenie č. 450/1990 Zb. a bod 35 oznámenie Ministerstva zahraničných vecí Slovenskej republiky č. 110/1997 Z. z.)/.
	
K II. bodu programu konferencie - Program a rozpočet a iné otázky MOP

	Finančné a rozpočtové záležitosti MOP sa prerokujú v príslušnom výbore na to ustanovenom na konferencii podľa Rokovacieho poriadku konferencie a Finančného poriadku MOP. Na práci tohto výboru sa zúčastní len určený vládny delegát, pretože členský príspevok do MOP platí štát, a nie sociálni partneri. Preskúmajú sa informácie o finančných a správnych záležitostiach, ako aj otázky programu a rozpočtu MOP na roky 2002 až 2003. 
	
K III. bodu programu konferencie - Informácie a správy o aplikácii dohovorov a odporúčaní MOP

	V súlade s článkom 19 a 22 Ústavy MOP sa od vlád členov (členských štátov) MOP požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek Správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP.
	Na konferencii sa budú prerokúvať vo výbore pre aplikáciu dohovorov a odporúčaní MOP správy a informácie, ktoré dodali na základe výzvy Správnej rady MÚP jednotlivé členské štáty (vrátane Slovenskej republiky) o plnení a dodržiavaní tých dohovorov a odporúčaní MOP, ktoré sú obsiahnuté v správe výboru expertov o aplikácii dohovorov a odporúčaní MOP (International Labour Conference, 90th Session 2002, Report III, Part 1A, Report of the Committee of Experts on the Application of Conventions and Recommendations – articles 19, 22 and 35 ILO Constitution) a v správe o práci v prístavoch (International Labour Conference, 90th Session 2002, Report III, Part 1B – Information and reports on the application of Conventions and Recommendations, General Survey of the reports on the application of Convention and Recommendation concerning Dock Work – No. 137 and No. 145 z roku 1973. 
	Určení zástupcovia delegácie SR sa zúčastnia na práci výboru o aplikácii dohovorov a odporúčaní MOP.
	
K IV. bodu programu konferencie – Podpora družstiev 

V súlade so všeobecne uznávanými princípmi družstvá sú vnímané ako prostriedok pre ich členov na dosiahnutie hospodárskych a sociálnych cieľov v priemyselných krajinách, v transformujúcich sa krajinách a v rozvojových krajinách.

Kým množstvo medzinárodných pracovných noriem odkazuje na družstvá, jedinou medzinárodnou normou k tejto problematike je Odporúčanie Medzinárodnej organizácie práce o postavení družstiev v hospodárskom a sociálnom rozvoji rozvojových krajín č. 127 z roku 1966. Od prijatia odporúčania č. 127, politické, hospodárske a sociálne zmeny sú skutočne za rozsahom tohto odporúčania a ovplyvnili pomery družstiev na celom svete. V priemyselných krajinách zmeny štruktúry existujúcich družstevných podnikov a nové formy družstiev vyžadujú nové riadiace metódy v šúčasnom kontexte globalizácie, družstvá často konkurujú iným formám podnikateľských organizácií. V transformujúcich krajinách privatizácia viedla k likvidácii niektorých bývalých štátom dotovaných družstiev a transformácia iných do skutočných družstiev. V rozvojových krajinách družstvá zohrávajú dôležitú úlohu pri vytváraní samostatných zamestnávateľských príležitostí, zlepšujúc pracovné a životné podmienky miliónov ľudí, a vytvárajú nevyhnutnú infraštruktúru a dostupné služby v oblastiach, v ktorých ani štát ani investičné podniky by nepodnikali. Družstva tiež vykonávajú mnoho pri integrácii ľudí, ktorí sú v núdzi, domorodých a kmeňových obyvateľov, ako aj žien zapájajúcich sa do hospodárskeho života. Dnes družstvá zohrávajú zvýšenú rolu v znižovaní migrácie a vytváraní pracovných miest pre mladých ľudí, znevýhodnených skupín a zdravotne postihnutých osôb. Vychádzajúc z týchto trendov, Správna rada MÚP reagovala, že nové, všeobecne aplikovateľné normy mohli by umožniť družstvám rozvíjať plne ich samostatne-pomocný potenciál a zvýšiť ich schopnosť pustiť sa do množstva súčasných sociálno-ekonomických problémov, vrátane nezamestnanosti a sociálneho vylúčenia a konkurovať na globálnom trhu.
	V priebehu 89. zasadnutia konferencie v júni 2001 prebiehala prvá rozprava k predmetnej problematike. Konferencia rozhodla zaradiť tento bod programu na druhú rozpravu na 90. zasadnutie konferencie na jún 2002 s cieľom prijať Odporúčanie Medzinárodnej organizácie práce o podpore družstiev. V súlade s článkom 39 odsekom 6 Rokovacieho poriadku konferencie, Medzinárodný úrad práce zaslal navrhovaný text Odporúčania Medzinárodnej organizácie práce o podpore družstiev vládam členských štátov MOP a požiadal ich, aby po konzultáciách s najreprezentatívnejšími organizáciami zamestnávateľov a pracovníkov vzniesli pripomienky, zmeny a návrhy k navrhovanému textu odporúčania. Vláda SR prostredníctvom Ministerstva práce, sociálnych vecí a rodiny SR a po konzultáciách so sociálnymi partnermi zaslala pripomienky k navrhovanému textu Odporúčania MOP o podpore družstiev Medzinárodnému úradu práce v novembri 2001.
	
	Medzinárodný úrad práce pripravil konečnú správu, ktorá bude slúžiť ako základ pre druhú rozpravu a skladá sa z dvoch častí - Správa (Promotion of cooperatives, Report IV (2A), International Labour Conference, 90^th Session, 2002), ktorá obsahuje zosumarizovanie odpovedí, ktoré dostal Medzinárodný úrad práce od členských štátov MOP a komentár úradu k týmto odpovediam a Správa (Promotion of cooperatives, Report IV (2B), International Labour Conference, 90^th Session, 2002), ktorá obsahuje navrhovaný text Odporúčania MOP o podpore družstiev. 
	Určení zástupcovia delegácie SR sa zúčastnia na práci výboru pre podporu družstiev. 

K V. bodu programu konferencie – Registrácia a oznamovanie pracovných úrazov a chorôb z povolania, vrátane možnej revízie zoznamu chorôb z povolania, Príloha č. 1 k Dohovoru MOP o dávkach pri pracovných úrazoch č. 121 z roku 1964 a mechanizmu pre budúcu aktualizáciu chorôb z povolania (normotvorná činnosť, jednoduchá rozprava s cieľom prijať protokol a odporúčanie) 

	Nedostatok spoľahlivých informácií o výskyte pracovných úrazov a chorôb z povolania a o nebezpečných udalostiach a príhodách je vážnou prekážkou k zníženiu úmrtí a úrazov vo svete, ktoré sa vyskytujú pri výkone práce a k prijatiu preventívnych opatrení na podnikovej a celoštátnej úrovni. Niektoré krajiny majú požiadavky na oznamovanie týchto udalostí, ale ich rozsah a obsah sú často obmedzené. Ďalšie krajiny ustanovujú registráciu týchto udalostí na podnikovej úrovni. V iných krajinách je situácia ešte horšia. Systém registrácie a oznamovania predmetných udalostí musí byť harmonizovaný pre takéto údaje a medzinárodne porovnateľný. Zoznam chorôb z povolania, príloha č. I k Dohovoru MOP o dávkach pri pracovných úrazoch č. 121 z roku 1964 (Slovenská republika dohovor neratifikovala) tiež vyžaduje revidovanie a mechanizmus pre pravidelnú aktualizáciu zoznamu chorôb z povolania je tiež potrebný.

	Medzinárodný úrad práce pripravil dve správy ako základ pre tento bod programu konferencie, ktorý bude podliehať režimu jednoduchej rozpravy. Prvá správa (Registrácia a oznamovanie pracovných úrazov a chorôb z povolania a zoznam chorôb z povolania Medzinárodnej organizácie práce, Report V (1), International Labour Conference, 90^th Session 2002) bola sprevádzaná dotazníkom, v ktorom vlády členských štátov MOP boli požiadané odpovedať na každý prípad. Druhá správa obsahuje dve časti: Report V (2A) zahŕňa sumár odpovedí členských štátov MOP, ktoré dostal Medzinárodný úrad práce a jeho komentáre k odpovediam a Report V (2B) obsahuje navrhovaný text protokolu a odporúčania predložené na rozpravu. Vláda Slovenskej republiky prostredníctvom Ministerstva práce, sociálnych vecí a rodiny SR a Ministerstva zdravotníctva SR a po konzultáciách so sociálnymi partnermi pripomienkovala predmetný materiál.

	Určení zástupcovia delegácie SR sa zúčastnia na práci výboru pre registráciu a oznamovanie pracovných úrazov a chorôb z povolania.

K VI. bodu programu konferencie - Neformálna ekonomika (neoficiálna ekonomika – ekonomika nezachovávajúca si potrebné zásady, pravidlá, formy a predpisy – ekonomika nevykonávaná v súlade s bežnými formami alebo postupmi) – všeobecná rozprava

	Neformálna ekonomika sa rozšírila s neočakávanou rýchlosťou vo svete. V rozvojových krajinách programy štrukturálnych zmien, hospodárske reformy a demografický rast sa skrývajú za týmto rozšírením. V rozvojových krajinách sa to podporuje používaním nákladovej účinnej stratégie, ako čiastkovými zdrojmi a uzavieraním čiastkových zmlúv. Globalizácia zredukovala dôležitosť národných hraníc pri hľadaní lacnejšej a pružnej práce. Je preto rozhodujúce pre MOP, vlády a sociálnych partnerov pracovať spoločne, aby sa ovládol nepriaznivý účinok tohto procesu.

	V kontexte všeobecnej rozpravy, konferencia bude mať k dispozícií Správu – Dôstojná práca a neformálna ekonomika – Report VI, International Labour Conference, 90^th Session, 2002, ktorá objasňuje pojmy neformálny sektor, neformálna ekonomika a neformálne zamestnanie. Nedostatok právnej a sociálnej ochrany, zastúpenie a práva pri práci, ktoré charakterizujú neformálne zamestnanie sa vyskytujú v mnohých krajinách a vôbec nie sú zostávajúcimi a dočasnými fenoménmi, sú podstatnou časťou súčasného smeru globalizácie, dynamického výrobného systému a zmeny organizácie práce. Správa zdôrazňuje, že ak nie je pôvod prípadov z neformálnosti sú adresné, nemôžu byť udržateľné smerom k uznanej, chránenej a dôstojnej práci a to vytvára integrálnu stratégiu zaoberať sa týmito prípadmi.

	Navrhnuté body pre rozpravu sa zahrnú do správy.

	Určení zástupcovia delegácie SR sa zúčastnia na práci výboru pre neformálnu ekonomiku.

K VII. bodu programu konferencie - Stiahnutie 20 odporúčaní MOP pre ich zastaranosť (neaktuálnosť)

	Na základe čl. 45a Rokovacieho poriadku konferencie prijatého v júni 1997 môže konferencia posúdiť stiahnutie zastaralých (neaktuálnych) odporúčaní MOP. Správna rada Medzinárodného úradu práce na svojom 277. zasadnutí (marec 2000) rozhodla zaradiť do programu 90. zasadnutia konferencie bod týkajúci sa stiahnutia dvadsiatich odporúčaní, ktoré považovala za zastaralé a dlhšie nepôsobiace. Ide o tieto odporúčania: 

-	Odporúčanie MOP o nezamestnanosti č. 1 z roku 1919;
-	Odporúčanie MOP o zriadení vládnych zdravotných služieb č. 5 z roku 1919;
-	Odporúčanie MOP o zabránení nezamestnanosti v poľnohospodárstve č. 11 z roku 1921;
-	Odporúčanie MOP o rozvíjaní odborného poľnohospodárskeho vzdelávania č. 15 z roku 1921;
-	Odporúčanie MOP o úprave pracovného času v hoteloch, reštauráciách a v obdobných zariadeniach č. 37 z roku 1930;
-	Odporúčanie MOP o úprave pracovného času v divadlách a v ďalších verejných zábavných zariadeniach č. 38 z roku 1930;
-	Odporúčanie MOP o úprave pracovného času v zariadeniach poskytujúcich liečenie alebo starostlivosť o chorých slabých, opustených a mentálne postihnutých č. 39 z roku 1930;
-	Odporúčanie MOP o agentúrach zamestnávania č. 42 z roku 1933;
-	Odporúčanie MOP o nezamestnanosti mladých osôb č. 45 z roku 1935;
-	Odporúčanie MOP o medzinárodnej spolupráci vo vzťahu k verejným prácam č. 50 z roku 1937;
-	Odporúčanie MOP o vnútroštátnom plánovaní verejných prác č. 51 z roku 1937;
-	Odporúčanie MOP o inšpekcii v stavebnom priemysle č. 54 z roku 1937;
-	Odporúčanie MOP o odbornom vzdelávaní v stavebnom priemysle č. 56 z roku 1937;
-	Odporúčanie MOP o inšpektorátoch práce pre domorodých pracovníkov č. 59 z roku 1939;
-	Odporúčanie MOP o individuálnych kontrolných denníkoch v cestnej doprave č. 63 z roku 1939;
-	Odporúčanie MOP o úprave nočnej práce v cestnej doprave č. 64 z  roku 1939;
-	Odporúčanie MOP o metódach úpravy pracovného času v cestnej doprave č. 65 z roku 1939;
-	Odporúčanie MOP o voľne na odpočinok profesionálnych vodičov súkromných vozidiel č. 66 z roku 1939;
-	Odporúčanie MOP o službe pri obstarávaní zamestnania č. 72 z roku 1944;
-	Odporúčanie MOP o vnútroštátnom plánovaní verejných prác č. 73 z roku 1944.

Medzinárodný úrad práce pripravil dve správy o stiahnutí týchto dokumentov. Prvá správa – Report VII (1), International Labour Conference, 90^th Session, obsahuje dotazník, v ktorom vlády boli požiadané odpovedať na dôvody pre stiahnutie týchto dokumentov. Odpovede sú zosumarizované v druhej správe – Report VII (2), ktorá obsahuje konečný návrh predložený konferencii o tomto predmete.
Podľa článku 45a odseku 3 Rokovacieho poriadku konferencie, konferencia môže rozhodnúť preskúmať túto správu a návrh na plenárnom zasadnutí konferencie, alebo odkázať do pôsobnosti Výberového výboru.

Určení zástupcovia delegácie SR sa zúčastnia na práci výboru pre stiahnutie odporúčaní MOP.